Viborger Samler, 1839-01-17
Til Toldinspecteur i Veile er allernaadigst udnævnt Capitain i Søetaten og Krydsinspecteur Schulz. Veile, den 6te Januar. Den almindelige Opmærksomhed er her i disse Dage henvendt paa et pludseligt Dødsfald, vi kunne vel sige et Mord. En Skomager P. C. Clausens Kone er afvigte Onsdag den 2den De fundet død i sin Seng. Der havde i længere Tid fundet Uenigheder Sted, imellem disse Ægtefolk, og Manden, der var meget yngre og stærkere end Konen, havde jevnlig, om ikke daglig, pryglet hende. J Onsdags gik han ud mod Aften og tillukkede udvendig fra Huset, hvori Konen befandt sig. Hvor han en a to Timer derefter har opholdt sig, skal han ei rigtig kunne gjøre Rede for, men senere har han været i et Værtshuus, hvor han kom i Handel om og solgte sit Huus. Da man ved denne Leilighed, formodentlig ved Liikjøbet, spurgte ham, om det ogsaa var med Marens (Konens) Samtykke, han solgte Stedet, skal han naivt have yttret: "at hun vist ikke skulle sige eet eneste Ord derimod." J Forening med flere af de Tilstedeværenee gik han derpaa hjem, lukkede op, og da man kom ind, blev der spurgt: "sover Du Maren, men da hun ikke svarede, gik man nærmere, og ved Hjelp af det tændte Lys, opdagede: at Konen var bleg og død, og laae i en krumbøiet Stilling. Manden anstillede sig noget bedrøvet; en nærboende Politibetjent hentede Lægen, som strax indfandt sig og erktærede Konen for død, da hun alt var kold og stiv. Næste Formiddag blev der holdt Syn og Forhør. Det befandtes da, at der paa Konens Hals var stærke Jndtryk ja selv af Regle med underløbet Blod, saa at der fast ingen Tvivl kan være om, at den Afdøde er qvalt med Vold. Uagtet disse og mange andre Jndicia nægter Manden stadig den mod ham vakte, næsten til Vished grændsende Mistanke. (Medd. til Ah. Av.) Thisted, den 9de Januar. Ved Stormen den 2den Januar, da Havet gik over hele Landtungen ved Agger, var en betydelig Vandmasse kommen ind i Limfjorden, og da Vinden Natten til i Forgaars sprang til Syd med en Storm, steeg Fjorden til en saadan Høide her ved Thisted, at Bølgerne ikke alene gik over den ved samme anlagde Dossering, men brød ind i flere Huse, nedslog Murene i et Pakhuus og paa enkelte af de lavestliggende Bygninger, og i den af Snedker Rosenberg nylig opbyggede Gaard maatte Beboerne flytte fra de nedre Værelser, da Vandet stod der saa høit, at det maatte øses ud med Spande. En Skibningskaag blev kastet op og slaaet i tusinde Stykker, og for ligesom at tilintetgjøre ethvert Spor af de gamle elendige Rudera af en Brygge, ligger den begravet i Bølgerne, og en svær Masse af Sandsteen og Ør, var som en Dosering kastet høiere op, lige under de ved Stranden liggende Huse Da Stormen tiltog paa Formiddagen, maatte det her paa Rheden liggende, gjennem Agger Kanal fra Kjøbenhavn ankomne Tjalkskib "Marie Elisabeth, gjøre Nødsignal, da Skibet drev for sine Ankere og den svære Brænding truede med at kaste det paa Land, men ved de udbragte Ankere lykkedes det at redde samme. Natten til den 8de havde vi en svær Storm af Vesten, Vandet var denne Dag høiere og Jndgangen til Amtstuen var saaledes beleiret af Vandet, at Fodgjengere maatte færges over med Baad for at kunne passere Gaden. Natten til i Dag har det atter blæst haardt af Nordvest, og Vandet har her ved Byen naaet et endnu høiere Standpunct, saa at denne Nat har været høist ængstelig for flere Familier, der have maattet flytte ud af deres Boepæle. Flere Bygninger ved Fjorden true med at styrte sammen. – Ogsaa paa andre Steder skal Oversvømmelsen have gjort Skade, saaledes skulle en Deel af Beboerne i Horer og Lynnerup Byer der ligge 1 a 2 Mile østen for Thisted ved Fjorden, have maattet flygte ud af deres Huse, fordi Vandet trængte ind i samme; og Landeveien fra Klov-Bakke er næsten upassabel, da det klare Vand staaer over samme efter Reisendes Sigende paa sine Steder over 2 Alen høit, Ageposten til Viborg, der reiste i Mandags Morges tidlig, laae endnu i Gaar Eftermiddags Kl. 2 ved Wilsund uden at kunne komme over; Vandet stod der lige og forbi Sundgaarden og havde oversvømmet en Deel af Landeveien. Flere Beretninger fra Hassing og Refs Herreder og fra Morsøe, i ovennævnte Henseende, imødesees af Redactionen. – De Efterretninger, der indløbe fra Nyekjøbing Bye og Fjordens Oversvømmelser ere skrækkelige; et paalideligt Øievidne melder, at Byen paa alle Kanter har været saaledes omspændt af Vandet, at kun det Stykke af Adelgaden, der gaaer fra Forligelsescommissair Falsens til Kjøbmand Krogs var fri for Oversvømmelsen. Fra Falsens til Kjøbmand Ettrups havde derimod Vandet paa flere Steder naaet en saadan Høide, at det gik ind af Vinduer og Døre, og man færgede sig freni Gaderne i Baade, der bleve bundne ved Dørene. En Deel fattige Jndvaanere ere indqvarterede paa Raadstuen og i Kirken. Da Tilstanden i Tirsdags Morges blev saa betænkelig og farlig, at en stor Deel af Byens Jndvaanere maatte forlade deres Bolig og søge Redning, deels hos andre Venner og Bekjendtere, der dog ikke kunne yde dem det fornødne Huuslye, og deels i de omkringliggende Landsbyer, og Byen ikke havde Vogne nok til at bortføre dem, blev efter Politiemesterens Foranstaltning ringet med Stormklokken i 4 af de nærmest liggende Landsbyer, og Bønderne fik Ordre til med Heste og Vogn, at indfinde sig i Nyekjøbing og modtage de ulykkelige huusvilde Mennesker. Hele Nyekjøbing Havn staaer aldeles under Vand med Bolværker og Alt, og af enkelte ved Havnen liggende Huse, seer man ikke andet end Taget. Saavel Landeveien, der gaaer fra Wilsund til Nyekjøbing, som fra Nyekjøbing til Sallingsund er upassabel for Vand. Veien gaaer nu til Nyekjøbing over Woodstrup og Tose, og de Reisende, der ville til Sallingssund, maae lægge Veien om Landsbyen Freese. – En officiel Beretning om Havets og Fjordens Oversvømmelse i Hassing og Refs Herreder meddeler følgende: "Da Havet siden 1ste Januar 1839 er gaaet over Landtungen og ind i Fjorden, som har været meget opstemt, saa er derved foranlediget Oversvømmelser saavel fra Hav som Fjord, hvorved stor Skade er anrettet. Saaledes er efter den skrækkelige Orkan, som Natten mellem den 7de og 8de Januar sidstleden rasede og vedblev, Gaardhuset, Møllen og Farveriet saavelsom 4 a 5 Huse ved Krick satte under Vand, saa at Beboerne maatte forlade deres af Vandet ødelagte Boliger, hvorfra de ved Baade tildeels reddede dem. Mølleværket og Farveriet har lidt betydeligt. Taabel Bye var omringet af det fra Søe og Fjord sig nærmende Vand, som trængte ind i flere Huse og gik over Landeveien østen for Broen, hvoraf omtrent 1/4 Deel er nedfalden. Fra Aalum er Havet gaaet ind i Flade Søe, som var stærkt opsvulmet. Fjorden har oversvømmet Helligsøe Drav og er gaaet i Thyholms Veile, hvor Broen og en Deel af Landeveien er bortskyllet, saa at Passagen til og fra Thyholm for Tiden er ophørt. En Kone fra et af Husene ved Veilen, saavelsom Schack Selmers Kudsk med Heste og Vogn ere paa Helligsøe Drav druknede i Bølgerne. Stormen har i større og mindre Grad beskadiget Huse og Tage. J Randrup og Trankier ere nogle Huus-Ender nedfaldne. Efterat Havet havde borttaget den vesten for Lodshuset ved Agger liggende Gammeltoftbakke, og sønden for aabnet en nye Kanal, borttog Orkanen Natten til den 8de Januar Lodshuset, 2de Kaber og 3de Lods baade, som for kongl. Regning ere anskaffede. – Ved den nedfaldende Taabelbroe, er Passagen til og fra Agger sperret." Private Efterretninger tilføie, at en Deel af Vraget, af det svenske Dampskib "Odin skulle være kastet ind i Fjorden; i Ottesund skal Færgegaarden være sat under Vand, og være forladt af Beboerne. J Følge et Redactionen meddeelt Privatbrev skal Fjorden have deelt Jeginde i 2 Dele og borttaget 6 Huse; oppe i Fjorden seer man endog hist og her svømme, Døre, Vinduer, Borde, Væve, &c. saa at delæggelsen desværre vel er mere udbredt end man endnu kjender til. Senere Beretninger til Redactionen fra Nyekjøbing bekræfte den der ved Oversvømmelsen den 8de og 9de De anrettede store Skade, og tilføie, at omtrent 140 Mennesker ere huusvilde. Hele Fjordgaden fra Havnen til den yderste Ende af samme, er saa at sige styrtet sammen; af en Snees Huse paa den Kant af Byen, ville neppe 3 blive tjenlige til Beboelse, og disse endda efter stor Bekostning; Foustager, Kasser, Kister, Klæder, Brød faldt i Fjorden og meget drev væk, men til Lykke er intet Menneske omkommet derved. Hele det gamle Fattighuus er faldefærdigt; i det Nye, opført for 4 Aar siden, stod Vandet 1 Alen høit, løsnes Grunden, maae det naturligviis styrte sammen, hvor skal man da hen med de Fattige, og deres Tal er snart fordoblet. De senere Aars Uheld har forknyttet vor Bye meget, med den bedste Villie kan vi ei tilstrækkelig komme alle til Hjelp. Hjertegribende er det at see de arme Mennesker vaade i Vand til Armene for at bjerge deres fattige Levninger, vore raske Søegutter godtgjorde her Sandheden af det gode Skudsmaal, der er fælleds for alle de danske Søemænd, uden Hensyn til Faren, eller forknyt af Kulde og Storm, arbeidede de Nat og Dag for at hielpe deres trængende Næste; først naar Naturen krævede sin Ret, og Kraften forlod en og Anden, toge de en kort Tids Hvile. Efter en løs Calcul har Vandet staaet 6 a 8 Fod over Middelstandpunctet. J Hr. Consul Schades nye Gaard ved Vesterport stod Vandet en halv Alen høit i Værelserne; i en Kaag færgede man over fra Kjøbmand Krogs til Dueholm. Paa 30 Timer faldt Vandet saaledes, at man kunde gaae gandske tørt tilfods fra Dueholm til Byen. Under Stormen Natten mellem Mandag og Tirsdag faldt Barometret 3/4 Tomme under Storm, (hvilket ogsaa var Tilfældet her i Thisted, hvor nu ogsaa Vandet er betydelig sunket.) (Thist. Av.)